12. ΝΟΜΟΘΕΤ. ΔΙΑΤΑΓΜΑ υπ’ αριθ. 588 της 25/27 Ιουν. 1970 (ΦΕΚ Α΄ 143) Περί χορηγήσεως Ειδικού Επιδόματος Υποβρυχίων Καταστροφέων. Άρθρ.1.-«Οι ανήκοντες εις τας Ενόπλους Δυνάμεις στρατιωτικοί πτυχιούχοι Υποβρύχιοι Καταστροφείς δικαιούνται, δι’ ον χρόνον τελούν εν ενεργεία, ειδικού επιδόματος Υποβρυχίου Καταστροφέως καταβαλλόμενον ανά εξάμηνον, εφ’ όσον ούτοι ήθελον πραγματοποιήσει καθ’ εξάμηνον δύο καταδύσεις εις βάθος 36 μέτρων, με παραμονήν εις τον βυθόν επί δέκα λεπτά, δύο ημερινάς και δύο νυκτερινάς υποβρυχίους πορείας τη βοηθεία πυξίδος, ανά μία επί αποστάσεως 1000 και 1400 μέτρων». Η παρ. 1 αντικατεστάθη ως άνω δια του άρθρ. 1 Ν.Δ. 360/1974 (κατωτ. αριθ. 20). 2.Του επιδόματος τούτου δικαιούνται και οι ως υποβρύχιοι καταστροφείς εκπαιδευόμενοι, δια το εξάμηνον εντός του οποίου έλαβον πτυχίον. 3.Οι εμπίπτοντες εις τας προηγουμένας παραγράφους του παρόντος Υποβρύχιοι Καταστροφείς, εφ’ όσον δεν ηδυνήθησαν να συμπληρώσωσι τας προβλεπομένας δια το εξάμηνον ώρας υποβρυχίου κολυμβήσεως ή υποβρυχίων καταστροφών συνεπεία ατυχήματος ή νόσου, δικαιούνται επιδόματος δια το εξάμηνον τούτο, της αδυναμίας ταύτης διαπιστουμένης υπό της οικείας Ανωτάτης Υγειονομικής Επιτροπής. 4.Το επίδομα Υποβρυχίων Καταστροφέων είναι ίσον προς το εκάστοτε χορηγούμενον Επίδομα Αλεξιπτωτιστού. Άρθρ.2.-Στρατιωτκοί εν γένει, έχοντες αποκτήσει πτυχίον υποβρυχίου καταστροφέως και τοιούτον Αλεξιπτωτιστού λαμβάνουν τόσον το επίδομα υποβρυχίου καταστροφέως, εφ’ όσον συνεπλήρω-σαν τας υπό του άρθρ. 1 του παρόντος προβλεπο-μένας προϋποθέσεις, όσον και το επίδομα Αλεξιπτωτιστού, εφ’ όσον εξετέλεσαν τας υπό του Ν.Δ. 3722/ 57 προβλεπομένας πτώσεις δι’ Αλεξι-πτώτου. Δια τους αυτούς όμως, ως άνω, Στρατιω-τικούς εν γένει και δια το αυτό ημερολογιακόν εξά-μηνον ή έτος, ως χρόνος πραγματικής υπηρεσίας, θα υπολογίζεται μόνον ο χρόνος της εν καταστάσει ενεργείας υποβρυχίου καταστροφέως ή αλεξιπτω-τιστού έστω και εάν συνεπληρώθησαν υπό τούτων, άπασαι αι υπό του Ν.Δ. 3722/57 και του παρόντος Ν.Δ/τος καθοριζόμεναι προϋποθέσεις. Άρθρ.3.-Δι’ αποφάσεως του Υπουργού Εθνικής Αμύνης, καθορίζονται τα της εκπαιδεύσεως εν τη Ημεδαπή ή αλλοδαπή Σχολή, η ιδιότης και ο χρόνος του εν ενεργεία υποβρυχίου καταστροφέως, ως και πάσα άλλη λεπτομέρεια αναγκαία δια την εφαρμογήν του παρόντος Ν.Δ/τος. Άρθρ.4.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 